મૂળ ધર્મજના વતની એવા બળવતંતભાઈ શાળા જીવનથીજ હોશિયાર હતા. બી.ઈ. કર્યા બાદ રાજ્યના માર્ગ અને મકાન વિભાગમાં સેવા પ્રવૃત્ત થયા. રાજ્યના માર્ગ અને મકાન વિભાગમાં સેવાઓ દરમ્યાન રાજ્યના વિકાસ અને ગાંધીનગરની રચનામાં ઇજનેરી તજજ્ઞતા થકી એક આગવી ઓળખ ઊભી કરી હતી. ગાંધીનગરમાં વિધાનસભા ગૃહ સહિતના અનેકવિધ સ્થાપત્યોની રચના અને નિર્માણમાં તેમનું યોગદાન રહ્યું છે. વર્લ્ડ બેંક પ્રોજેક્ટ અંતર્ગત ભારતમાં ગ્રામીણ રસ્તાઓના નિર્માણમાં તેમજ કેન્યા સરકારને હાઇવે ઇન્ફ્રાસ્ટ્રકચર નિર્માણમાં માર્ગદર્શક રહ્યા હતા.